༄༅། །ལྷ་ལྔའི་སྒྲུབ་ཐབས་བདེ་ཆེན་འབྱུང་གནས་ཀྱི་
བསྡུས་དོན་ཉམས་ལེན་སྒོ་བརྒྱ་འབྱེད་པའི་
ལྡེ་མིག་སོགས་བདེ་མཆོག་ཡབ་ཡུམ་
གྱི་སྐོར་ཁ་ཤས་བཞུགས།།
སྒྲུབ་ཐབས་བདེ་འབྱུང་གི་བསྡུས་དོན།
༄༅། །ན་མཿཤྲཱི་ཧེ་རུ་ཀཱ་ཡ། བདེ་མཆོག་ལྷ་ལྔའི་སྒྲུབ་ཐབས་བདེ་ཆེན་
འབྱུང་གནས་ཉམས་སུ་ལེན་ཚུལ་ལ་གཉིས། ཐུན་གྱི་ངོ་བོ་ལ་ཇི་ལྟར་བྱ་བ་དང་།
ཐུན་མཚམས་སུ་ཇི་ལྟར་བྱ་བའོ། །
དང་པོ་ལ་གསུམ། ཐུན་གྱི་འགོར་ཇི་ལྟར་བྱ་བ། ཐུན་དངོས་གཞི་ལ་ཇི་ལྟར་
བྱ་བ། ཐུན་གྱི་མཇུག་ཏུ་ཇི་ལྟར་བྱ་བའོ། ། དང་པོ་ལ་གཉིས། སྔོན་དུ་བྱ་བའི་
རིམ་པ་དང་། རྣལ་འབྱོར་གྱི་ཡན་ལག་བསྒྲུབ་ཚུལ་ལོ། །དང་པོ་ལ་ལྔ། ཡོ་བྱད་
བཤམས་པ། སྐྱབས་འགྲོ་སེམས་བསྐྱེད། སྐད་ཅིག་དཀྲོང་བསྐྱེད། ནང་མཆོད་བྱིན་
རླབས། ཕྱི་མཆོད་བྱིན་རླབས་སོ། །དང་པོ་ནི། རྣལ་འབྱོར་གྱི་ཡོ་བྱད་རྣམས་
ཚོགས་པ་བྱས་ཏེ། ཞེས་པའོ། །གཉིས་པ་སྐྱབས་འགྲོ་སེམས་བསྐྱེད་ནི། སངས་རྒྱས་
ཆོས་དང༌། ཞེས་པ་ནས། ལན་གསུམ་བྱ། ཞེས་པའི་བར་རོ། །གསུམ་པ་སྐད་ཅིག་
དཀྲོང་བསྐྱེད་ནི། སྐད་ཅིག་གིས་རང་ཉིད་ཧེ་རུ་ཀ་ཡུམ་དང་བཅས་པའི་སྐུར་གྱུར།
ཅེས་པའོ། །བཞི་པ་ནང་མཆོད་བྱིན་རླབས་ནི། ནང་མཆོད་བྱིན་རླབས། ཞེས་པ་
ནས་བྱིན་གྱིས་བརླབས། ཞེས་པའི་བར་རོ། ། ལྔ་པ་ ཕྱི་མཆོད་ བྱིན་རླབས་ ནི།
མཆོད་རྫས་རྣམས། ཞེས་པ་ནས། བྱིན་གྱིས་བརླབས། ཞེས་པའི་བར་རོ། །གཉིས་
པ་རྣལ་འབྱོར་གྱི་ཡན་ལག་བསྒྲུབ་ཚུལ་ལ་བཞི། བསོད་ནམས་ཀྱི་ཚོགས་གསོག་པ།
180

འཆི་བ་ཆོས་སྐུའི་ལམ་འཁྱེར། བར་དོ་ལོངས་སྐུའི་ལམ་འཁྱེར། སྲུང་བའི་འཁོར་ལོ་
བསྒོམ་པའོ། །དང་པོ་ལ་གསུམ། ཚོགས་ཞིང་སྤྱན་འདྲེན་པ། དེ་ལ་ཚོགས་གསོག་
པ། ཚོགས་ཞིང་རང་ལ་བསྡུ་བའོ། དང་པོ་ནི། རང་ཧེ་རུ་ཀ། ཞེས་པ་ནས།
ཐིམས་པར་གྱུར། ཅེས་པའི་བར་རོ། །གཉིས་པ་དེ་ལ་ཚོགས་གསོག་པ་ལ་གསུམ།
ཕྱག་འཚལ་བ། མཆོད་པ་འབུལ་བ། རྒྱུན་བཤགས་བྱ་བའོ། །དང་པ་ནི། ན་མོ་གུ་
རུ། ཞེས་པ་ནས། ཕྱག་བྱས། ཞེས་པའི་བར་རོ། །གཉིས་པ་མཆོད་པ་འབུལ་བ་ནི།
ཨོཾ་ས་རྦ། ཞེས་པ་ནས། ཉིད་ཀྱིས་མཆོད། ཅེས་པའི་བར་རོ། ། གསུམ་པ་རྒྱུན་
བཤགས་བྱ་བ་ནི། དཀོན་མཆོག་གསུམ་ལ། ཞེས་པ་ནས། ཡིད་ཀྱིས་བཟུང༌། ཞེས་
པའི་བར་རོ། གསུམ་པ་ཚོགས་ཞིང་རང་ལ་བསྡུ་བ་ནི། ཚོགས་ཞིང་རྣམས་རང་ལ་
ཐིམས་པས་བྱིན་གྱིས་བརླབས་པར་གྱུར། ཅེས་པའོ། །གཉིས་པ་འཆི་བ་ཆོས་སྐུའི་
ལམ་འཁྱེར་ནི། ཨོཾ་ཐུ་ནྱ་ཏཱ་ཛྙ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་པའོ། །གསུམ་པ་
བར་དོ་ལོངས་སྐུའི་ལམ་འཁྱེར་ནི། དེ་ལྟར་སྣང་བ། ཞེས་པ་ནས། གནས་པར་
གྱུར། ཅེས་པའི་བར་རོ། །བཞི་པ་སྲུང་བའི་འཁོར་ལོ་བསྒོམ་པ་མི་སྟོང་པའི་ངང་
ལས་ཞེས་པ་ནས། མེ་རི་དང་བཅས་པའི། ཞེས་པའི་བར་རོ། །
གཉིས་པ་ཐུན་དངོས་གཞི་ལ་ཇི་ལྟར་བྱ་བ་ལ་བདུན། གཞལ་ཡས་ཁང་གི་
གདན་བསྐྱེད་པ། རྟེན་བརྟེན་པ་བསྐྱེད་པ་སྐྱེ་བ་སྤྲུལ་སྐུའི་ལམ་འཁྱེར། བསྐྱེད་པ་དེ་
རིམ་གྱིས་གསལ་གདབ་པ། ཕྱོགས་མཐུན་གྱི་དག་པ་བསྒོམ་པ། གོ་བགོ་ཞིང་ཡེ་ཤེས་
པ་གཞུག་པ། དབང་བསྐུར་ནས་རྒྱས་གདབ་པ། མཆོད་ཅིང་བསྟོད་ནས་དཀྱིལ་
འཁོར་བསྒོམ་པའོ། །དང་པོ་ནི། དབུས་སུ་འབྱུང་གཞི། ཞེས་པ་ནས། འདབ་མ་
བརྒྱད་པའི། ཞེས་པའི་བར་། །གཉིས་པ་བརྟེན་བརྟེན་པ་བསྐྱེད་པ་སྐྱེ་བ་སྤྲུལ་
སྐུའི་ལམ་འཁྱེར་ལ་བཞི། མངོན་བྱང་དང་པོ་གཉིས་བསྐྱེད་པ། མངོན་བྱང་གསུམ་
པ་བསྐྱེད་པ། མངོན་བྱང་བཞི་པ་བསྐྱེད་པ། མངོན་བྱང་ལྔ་པ་བསྐྱེད་པའོ། །དང་
པོ་ནི། དབུས་སུ་མཚན་དཔེའི། ཞེས་པ་ནས། མཉམ་པ་ཉིད་ཀྱི་ཡེ་ཤེས། ཞེས་
པའི་བར་རོ། །གཉིས་པ་མངོན་བྱང་གསུམ་པ་བསྐྱེད་པ་ནི། རང་ནམ་མཁའི་ཞེས་
181

པ་ནས། སོ་སོར་རྟོག་པའི་ཡེ་ཤེས། ཞེས་པའི་བར་རོ། །གསུམ་པ་མངོན་བྱང་བཞི་
པ་བསྐྱེད་པ་ནི། ཧཱུཾ་ལས་འོད་ཟེར། ཞེས་པ་ནས། བྱ་སྒྲུབ་ཡེ་ཤེས་སོ། །ཞེས་པའི་
བར་རོ། ། བཞི་པ་མངོན་བྱང་ལྔ་པ་བསྐྱེད་པ་ནི། ཨོཾ་ཨཱཿཧཱུཾ། ཞེས་པ་ནས།
དབྱིངས་ཀྱི་ཡེ་ཤེས་ཏེ། ཞེས་པའི་བར་རོ། །གསུམ་པ་བསྐྱེད་པ་དེ་རིམ་གྱིས་གསལ་
གདབ་པ་ལ་གཉིས། རྟེན་གཞལ་ཡས་ཁང་གསལ་གདབ་པ་དང༌་། བརྟེན་པ་ལྷ་
གསལ་གདབ་པའོ། །དང་པོ་ནི། དེ་ཡང་གཞལ་ཡས། ཞེས་པ་ནས། ལྟེ་བར་ཉི་
གདན་ལ། ཞེས་པའི་བར་རོ། །གཉིས་པ་བརྟེན་པ་ལྷ་གསལ་གདབ་པ་ལ་གཉིས།
གཙོ་བོ་གསལ་གདང་པ་དང༌་། འཁོར་གསལ་གདབ་པའོ ། དང་པོ་ལ་གཉིས།
ཡབ་གསལ་གདབ་པ་དང༌། ཡུམ་གསལ་གདབ་པའོ། །དང་པོ་ནི། རང་ཉིད་
བཅོམ་ལྡན། ཞེས་པ་ནས། བྱུགས་པའོ། །ཞེས་པའི་བར་རོ། ། གཉིས་པ་ཡུམ་
གསལ་གདབ་པ་ནི། བཅོམ་ལྡན་འདས་ལ། ཞེས་པ་ནས། དོ་ཤལ་ཅན། ཞེས་པའི་
བར་རོ། །གཉིས་པ་འཁོར་གསལ་གདབ་པ་ལ་གཉིས། ཕྱོགས་ཀྱི་ལྟ་མོ་བཞི་གསལ་
གདབ་པ་དང༌། མཚམས་ཀྱི་བུམ་ཐོད་བཞི་གསལ་གདབ་པའོ། །དང་པོ་ནི་པདྨའི་
འདབ་མ། ཞེས་པ་ནས། བཞུགས་པ། ཞེས་པའི་བར་རོ། གཉིས་པ་མཚམས་ཀྱི་
བུམ་ཐོད་བཞི་གསལ་གདབ་པ་ནི། །མཚམས་སུ་བདུད་རྩིའི། ཞེས་པ་ནས། གང་
བ་རེ་རེ། ཞེས་པའི་བར་རོ། །བཞི་པ་ཕྱོགས་མཐུན་གྱི་དག་པ་བསྒོམ་པ་ལ་གསུམ།
གནས་བཞི་བྱིན་གྱིས་བརླབ་པ། གསང་གནས་བརླབས་ནས་དགའ་བཞི་འདྲེན་པ།
དག་པ་བསྒོམ་པ་དངོས་སོ། །དང་པོ་ནི། ཡབ་ཀྱི་ལྟེ་བ། ཞེས་པ་ནས། རྣམ་པར་
གྱུར། ཅེས་པའི་བར་རོ། །གཉིས་པ་གསང་གནས་བརླབས་ནས་དགའ་བཞི་འདྲེན་
པ་ནི། ཨོཾ་ཨཱཿཧཱུཾ། སྙོམས་པར་ཞུགས་པས་དགའ་བཞིའི་མ་བཞིན་དྲངས། ཞེས་
པའོ། །གསུམ་པ་དག་པ་བསྒོམ་པ་དངོས་ནི། ལྷན་སྐྱེས་ཀྱི། ཞེས་པ་ནས། ལྟ་བུར་
གྱུར། ཅེས་པའི་པར་རོ། །ལྔ་པ་གོ་བགོ་ཞིང་ཡེ་ཤེས་པ་གཞུག་པ་ལ་གཉིས། གོ་ཆ་
བགོ་བ་དང་། ཡེ་ཤེས་པ་གཞུག་པའོ། །དང་པོ་ནི། སྤྲོན། ཞེས་པ་ནས། ཧཱུཾ་སྔོན་
པོ། ཞེས་པའི་བར་རོ། །གཉིས་པ་ཡེ་ཤེས་པ་གཞུག་པ་ནི། བེེ ཐུགས་ཀའི།
182

ཞེས་པ་ནས། ཤུརྙོ་྅་ཧཾ། ཞེས་པའི་བར་རོ། །དྲུག་པ་དབང་བསྐུར་ནས་རྒྱས་
གདབ་པ་ལ་གཉིས། དབང་བསྐུར་བ་དང༌། རིགས་བདག་གི་རྒྱས་གདབ་པའོ། །
དང་པོ་ནི། ཨོཾ་ཨམྷཾ། ཞེས་པ་ནས། དབང་བསྐུར་བས། ཞེས་པའི་བར་རོ། །
གཉིས་པ་རིགས་བདག་གི་རྒྱས་གདབ་པ་ནི། གཙོ་བོ་ལ། ཞེས་པ་ནས། ཐིམས་པར་
གྱུར། ཅེས་པའི་བར་རོ། ། བདུན་པ་མཆོད་ཅིང་བསྟོད་ནས་དཀྱིལ་འཁོར་བསྒོམ་
པ་ལ་གསུམ། མཆོད་པ་འབུལ་བ། བསྟོད་པ་བྱ་བ། _ དཀྱིལ་འཁོར་བསྒོམ་པའོ། །
དང་པོ་ལ་བཞི། ཕྱིའི་མཆོད་པ། གསང་བ་དང་དེ་ཁོ་ན་ཉིད་ཀྱི་མཆོད་པ། སྔགས་
ཀྱིམཆོད་པའོ། །དང་པོ་ནི། མཆོད་པ། ཞེས་པ་ནས། བར་གྱིས་མཆོད། ཅེས་
པའི་བར་རོ། །གཉིས་པ་ནང་གི་མཆོད་པ་ནི། དྲིན་ཅན་རྩ་བ། ཞེས་པ་ནས། ཨོཾ་
ཨཱཿཧཱུཾ་རྗེ་མའི་བར་རོ། །གསུམ་པ་གསང་བ་དང་དེ་ཁོ་ན་ཉིད་ཀྱི་མཆོད་པ་ནི། ཡབ་
ཡུམ་སྙོམས་པར། ཞེས་པ་ནས། མཉེས་པར་གྱུར། ཅེས་པའི་བར་རོ། །བཞི་པ་
སྔགས་ཀྱི་མཆོད་པ་ནི། དེ་ནས། ཞེས་པ་ནས། སྔགས་མཆོད་བྱ། ཞེས་པའི་བར་
རོ། །གཉིས་པ་བསྟོད་པ་བྱ་བ་ནི། ཤེས་ཤིང་སྤྲོ་ན། ཞེས་པ་ནས། ཞེས་ལས་
བསྟོད། ཅེས་པའི་བར་རོ། །གསུམ་པ་དཀྱིལ་འཁོར་བསྒོམ་པ་ནི། མཚམས་འདིར།
ཞེས་པ་ནས། བརྩོན་པར་བྱ། ཞེས་པའི་བར་རོ། །
གསུམ་པ་ཐུན་གྱི་མཇུག་ཏུ་ཇི་ལྟར་བྱ་བ་ལ་བཞི། བཟླས་པ་ཇི་ལྟར་བྱ་བ།
གཏོར་མ་ཇི་ལྟར་བྱ་བ། ཉེར་བསྡུ་ཇི་ལྟར་བྱ་བ། བསྔོ་སྨོན་ཇི་ལྟར་བྱ་བའོ། །དང་
པོ་ལ་བཞི། བཟླས་འཕྲེང་བྱིན་རླབས། བཟླས་པའི་དམིགས་པ། བཟླ་བྱའི་སྔགས།
བཟླས་པའི་ཁ་སྐོང་ངོ་། །དང་པོ་ནི། བསྒོམས་པས་སྐྱོན། འཕྲེང་བ་གསུང་རྡོ་རྗེའི་
ངོ་བོར་བྱིན་གྱིས་བརླབས་ལ། ཞེས་པའོ། །གཉིས་པ་བཟླས་པའི་དམིགས་པ་ནི།
དམ་ཚིག་གི་བཟླས་པའམ། གོང་བུའི་བཟླས་པ་ཅི་རིགས་པའི་སྒོ་ནས། ཞེས་
པའོ། །གསུམ་པ་བཟླ་བྱའི་སྔགས་ནི། ཨོཾ་ཤྲཱི་བཛྲ། ཞེས་པ་ནས། །ཨོཾ་རཱུ་པི་ཎཱི་ཡེ་ཧུཾ་
ཧཱུཾ་ཕཊ། ཅེས་པའི་བར་རོ། །བཞི་པ་བཟླས་པའི་ཁ་སྐོང་ནི། ཧེ་རུ་ཀའི་ཡིག་བརྒྱ་
བཟླས། ཞེས་པའོ། གཉིས་པ་གཏོར་མ་ཇི་ལྟར་བྱ་བ་ནི། འོག་ནས། འདས་པ་
183

དང་མ་འདས་པའི་གཏོར་མའི་རིམ་པ་ལ་བརྩོན་པས་དལ་བ་དོན་ལྡན་དུ་བྱའོ།
ཞེས་པའོ། །གསུམ་པ་ཉེར་བསྡུ་ཇི་ལྟར་བྱ་བ་ནི། ཉེར་བསྡུ་བྱས་ཏེ། ཞེས་པའོ། །
བཞི་པ་བསྔོ་སྨོན་ཇི་ལྟར་བྱ་བ་ནི། སྲིད་པ་གསུམ་འབར། ཞེས་པ་ནས། རྫོགས་
བྱང་དུ་བསྔོ། །ཞེས་པའི་བར་རོ། །གཉིས་པ་ཐུན་མཚམས་སུ་ཇི་ལྟར་བྱ་བ་ནི།
ཐུན་མཚམས་སུ་ཡང༌་། ཞེས་པ་ནས། ཁ་ཟས་ཀྱི་རྣལ་འབྱོར་དང་། ཞེས་པའི་བར་
རོ། །ཞེས་སྒྲུབ་ཐབས་བདེ་ཆེན་འབྱུང་གནས་ཀྱི་བསྡུས་དོན་ཉམས་ལེན་སྒོ་བརྒྱ་
འབྱེད་པའི་ལྡེ་མིག་ཅེས་བྱ་བ་འདི་ནི། དགེ་ཚུལ་མ་སྐལ་བཟང་ཆོས་སྐྱིད་ནས་ནན་
ཆེར་བསྐུལ་བ་ལྟར་བནྡེ་དྷ་རྨ་བྷ་དྲས་དགའ་བའི་ལོ་མཆུ་ཟླ་བའི་དཀར་ཚེས་བཟང་པོ་
གསུམ་པའི་ཉིན་བཞད་དངུལ་ཆུའི་རི་ཕུག་ཏུ་སྦྱར་བའོ། །
།
184